གཞིས་རྩེ་མཐོ་འབྲིང་བཞི་པའི་༢༠༡༩ ༢༠༢༠ལོའི་ལོ་རིམ་དང་པོའི་སློབ་དུས་གཉིས་པའི་སློབ་དཀྱིལ་བོད་སྐད་ཡིག་རྒྱུགས་ཤོག

རྒྱུགས་འདོན་པ། མིག་དམར་ཅུང་ལགས།

**དོ་སྣང་བྱ་རྒྱུ།**

༡ རྒྱུགས་ཤོག་འདིར་ཁྱོན་བསྡོམས་དྲི་གཞི་ཆེ་བ་དྲུག་ཡོད། ཡིག་ཚད་གཏོང་ཡུན་དུས་ཚོད་སྐར་མ་150

༢ རྒྱུགས་ཤོག་ཧྲིལ་པོར་སྐར་གྲངས་100ཡོད།

༣ དྲི་ལན་རེ་འདུན་ལྟར་ལན་འདེབས་ཤོག་བྱང་ཐོག་བྲི་དགོས།༼གཏན་འབེབས་ཤོག་བྱང་ཀྱི་ཐིག་ངོས་ལས་འགྲོལ་ཚེ་སྐར་མ་རྩིས་མེད་ཡིན།༽

**དང་པོ། གདམ་གསེས་དྲི་གཞི།** སྐར། 15×2＝30

༡ ༽ བོད་ཀྱི་བརྡ་སྤྲོད་རིག་པའི་གཞུང་གསུམ་ནི་﹙ ﹚

A ལུས་དང་རྒྱན། སྐྱོན་སེལ། B ཚིགས་བཅད། ཚིག་ལྷུག བཅད་ལྷུག་སྤེལ་མ།

C ཤིས་བརྗོད། ཕྱག་བྱ། དངོས་པོ་ངེས་བསྟན། D སུམ་རྟགས་དག་གསུམ།

༢ ༽ གཤམ་གསལ་ལས་དག་ཆ་དང་འགྲེལ་པ་ཡང་དག་པ་ནི་﹙ ﹚

A གཅོམ་ཆུང་།---ཁེ་ཕན་ཆུང་བའི་དོན། གནོག་ཆུང་།---སྐད་ཆུང་ཆུང་། བྱི་དོར།---གཙང་སྦྲ།

B ཐེར་ཟུག---ཟུག་གཟེར། བརྒྱ་བྱིན་མཚོན་ཆ།---རྡོ་རྗེ། ཕྱི་མོ།---རྩ་བའམ་གཞི་མའི་དོན།

C ཕྱོགས་ཀྱི་འཁོར་ལོ།---ས་ཆ་ཀུན་ནམ་ཕྱོགས་ཀུན། མེ་ཏོག་གཞུ་ཅན།---འདོད་ལྷ། འཆི་བདག---གཤིན་རྗེ།

D རུལ་སུངས།--- རུལ་ནས་དྲི་མ་བྲོ་བ། ཨ་འཐས།---ཨུ་ཚུགས་ཀྱི་དོན། དབུགས་དབྱུང་།---དབུགས་བཏང་བ།

༣ ༽ གཤམ་གྱི་མངོན་བརྗོད་རྣམས་ཀྱི་འཇུག་ཡུལ་དོན་གཅིག་ཡིན་པའི་ཚོ་པ་ནི་﹙ ﹚

Aས་འཛིན། ནོར་འཛིན། ཆུ་འཛིན། B ཉལ་འགྲོ། ལྟོ་འགྲོ། འཕར་འགྲོ།

C བསིལ་ཟེར་ཅན། རི་བོང་ཅན། འོད་དཀར་ཅན། D ཆུ་སྐྱེས། མགོ་སྐྱེས། བརླན་སྐྱེས།

༤ ༽ གཤམ་གྱི་བརྗོད་སྟངས་ཁག་ལས་ཡང་དག་པའི་སྡེ་ནི་﹙ ﹚ཟེར།

A སྙན་རྩོམ་གྱི་བརྗོད་བྱ་གཙོ་བོ་ནི་རྩོམ་པ་པོའི་ནང་བསམ་པའི་བརྩེ་དུང་ཡིན།

B བསྡུས་བརྗོད་ཀྱི་རྒྱན་ནི་དཔེ་བསྡུས་ནས་དོན་བརྗོད་པ་ཞིག་ཡིན།

C དངོས་པོ་བདག་གཞན་དང་དུས་གསུམ་གཉིས་ལས་དངོས་པོ་བདག་གཞན་གྱི་དབྱེ་བ་ཁྱབ་ཆེ།

D བརྗོད་བྱ་དོར་ཡང་སྲོག་མི་དོར་བ་ནི་ལྷུག་རྩོམ་གྱི་བླ་སྲོག་ཡིན།

༥ ༽ 《དགུ་ཆུའི་གླུ་དབྱངས》ཞེས་པའི་སློབ་ཚན་ནང་འབྲི་ཐབས་གཙོ་བོ་﹙ ﹚སྤྱད་ཡོད།

A ཚོར་བརྗེ། B མཚོན་བྱེད། C ཟུར་ཟ། D གཅིག་རྟེན་གཅིག་དྲན།

༦ ༽ ནེ་ལེར་བགྲོ་བའི་གཏམ་ཞེས་པར་བྱ་བྱེད་ལས་གསུམ་ངོས་འཛིན་ཡང་དག་པ་ནི་﹙ ﹚

A བྱེད་པ་པོ།~ ཤུགས་བསྟན། ལས།~ གཏམ། བྱ་བ།~བགྲོ།

B བྱེད་པ་པོ།~ནེ་ལེ། ལས།~ གཏམ། བྱ་བ།~ བགྲོ།

C བྱེད་པ་པོ།~ཤུགས་བསྟན། ལས།~བགྲོ། བྱ་བ།~ གཏམ།

D བྱེད་པ་པོ།~ ནེ་ལེ། ལས།~ གཏམ། བྱ་བ།~ བགྲོ།

༧ ༽ བོད་ཀྱི་ལྔ་ཟུང་རིག་གནས་ལས་ཚིག་དོན་གནད་ཀྱི་འཁྲུལ་བ་སེལ་དགོས་ན﹙ ﹚ལ་བརྟེན་དགོས།

A བཟོ་གསོ། B སྒྲ་ཚད། C ནང་རིག་པ། D སྒྲ་དང་སྙན་ངག

༨ ༽《ལམ་གྱི་ལེའུ》ཞེས་པའི་རྩོམ་བྱང་དུ་ལམ་གྱི་ལེའུ་བཀོད་པའི་ལམ་དེ་﹙ ﹚ལ་ངོས་འཛིན་དགོས།

A རྐང་ལམ། B བཤུལ་ལམ། C མི་ཚེའི་ལམ། D གཞུང་ལམ།

༩ ༽ མཁས་མཆོག་ཐུན་མིའི་ཐུགས་མཚོ་ལས། །བྱུང་བའི་བརྡ་སྤྲོད་ཕྱི་མོ་མཆོག །རྟགས་ཀྱི་འཇུག་པའི་སྙིང་པོའི་དོན། །མདོར་བསྡུས་ཚིག་གིས་གསལ་བར་བྱ། །ཞེས་པའི་དཀའ་གནད་གསལ་བའི་མེ་ལོང་གི་བརྗོད་ཚིག་དེ་ནི་﹙ ﹚དགོས་པར་དམིགས་པ་ཡིན།

A རང་རྒྱུད་ལ་དངོས་གྲུབ་འབྱུང་བའི་ B རྩོམ་པ་མཐར་ཕྱིན་པར་བྱ་བའི་

C བར་ཆད་མི་འབྱུང་བའི་ D རྩོམ་པ་པོ་བརྩེ་བས་འདོམས་པ་དང་། བསྟན་བཅོས་ཀྱི་དགོས་པ་མཐོང་བའི་

༡༠ ༽ གཤམ་གསལ་ལས་གཟུགས་རྒྱན་ཡིན་པ་ནི་﹙ ﹚

A མཛེས་སྡུག་གི་རྨ་བྱ། མེ་ཏོག་གི་སྐྲ་ལོ། རྩལ་ལྡན་གྱི་གླག་མོ།

B སྒོམ་ཆེན་གྱི་ནེ་ལེ། སྤྲིན་དཀར་གྱི་སྟོད་གཡོགས། སྒྲོ་ཐུལ་གྱི་ལྭ་བ།

C མཛེས་སྡུག་གི་ལྷུན་པོ། གདམས་ངག་གི་བུམ་ཆུ། ནོར་འཛིན་གྱི་བུ་མོ།

D ལྟ་བ་ཡི་བུ་ཆུང་། རྣམ་སད་ཀྱི་བུ་ཆུང་། ནེའུ་གསིང་གི་སྤང་ཐང་།

༡༡ ༽ གཤམ་གྱི་རྩོམ་པ་པོ་དང་བརྩམས་ཆོས། རྩོམ་ཐབས་བཅས་ཡང་དག་པ་ནི་﹙ ﹚ཡིན།

A འཇུ་སྐལ་བཟང་། 《ནེ་ལེར་བགྲོ་བའི་གཏམ》 རང་མོས་སྙན་རྩོམ།

B དགེ་བཤེས་ཤེས་རབ་རྒྱ་མཚོ། 《ཤེས་རབ་དང་རྨོངས་པ》 དགག་སྒྲུབ་རྩོམ་ཡིག

C དོན་གྲུབ་རྡོ་རྗེ།《ལམ་གྱི་ལེའུ》 སྙན་ངག

D རེབ་གོང་རྡོ་རྗེ་མཁར། 《བོད་ཀྱི་ཡི་གེ་ལ་བསྔགས་པ་ལྷག་བསམ་སྤྲིན་གྱི་སྒྲ་དབྱངས》 སྲོལ་རྒྱུན་སྙན་ངག

དུས་ཀྱི་འཕོ་འགྱུར་གར་མཁན་སྟངས་སྟབས་བཞིན་སྒྱུར་ཞིང་།།

ཅོ་འདྲིའི་འཇིགས་པ་བདུད་པོའི་མདུང་རིང་བཞིན་གཟེངས་ཚེ།།

ད་དུང་ཅེ་རེར་གཟིགས་པའི་དུས་སྐབས་དེ་མ་ཡིན།།

གོ་ན་ཁྱེད་ཀྱང་རྩལ་དགུ་ལྷག་མེད་དུ་སྤྲུགས་ཤོག།

༡༢ ༽ ཚིགས་བཅད་དེའི་ནང་སྙན་ངག་གི་རྒྱན་གཙོ་བོ་ནི་﹙ ﹚སྤྱད་འདུག

A དཔེ་རྒྱན། B གཟུགས་རྒྱན། C རབ་རྟོག་རྒྱན། D ཕུལ་བྱུང་རྒྱན།

༡༣ ༽ རྩལ་དགུ་ལྷག་མེད་དུ་སྤྲུགས་ཤོག་ཅེས་པའི་ཤོག་སྒྲ་ནི་﹙ ﹚དོན་སྟོན་པར་འཇུག་པ་ཡིན།

A སྨོན་ཚིག་གི་ B ཚུར་འོང་པར་འབོད་པའི་ C སྐུལ་ཚིག་གི་ D བསྔོ་སྨོན་གི་

༡༤ ༽ ཚིགས་བཅད་དེའི་ཚིག་གི་གཅོད་མཚམས་ཡང་དག་པ་ནི་﹙ ﹚ཡིན།

A ཆ་ལྔའི་རྗེས་སུ་ཡ་གཅིག B ཆ་བཞི་དང་ཡ་གཅིག ཆ་གཅིག

C ཡ་གཉིས་ཀྱི་རྗེས་སུ་ཆ་གསུམ། ཡ་གཅིག ཆ་གཅིག D ཆ་གསུམ་གྱི་རྗེས་སུ་ཡ་གསུམ། ཆ་གཅིག

༡༥ ༽ ཚིགས་བཅད་དེའི་བསྟན་དོན་ཆ་ཚང་བ་ནི་﹙ ﹚ཡིན།

Aདུས་ཀྱི་འཕོ་འགྱུར་དང་འགྲན་རྩོད་ཀྱི་འཇིགས་པ་ལས་བརྒལ་ཏེ་རིག་གཞུང་དར་སྤེལ་གཏང་རྒྱུར་བསྐུལ་བ། B དུས་ཀྱི་འཕོ་འགྱུར་དང་བསྟུན་ནས་རིག་གཞུང་དར་སྤེལ་གཏོང་དགོས་པར་བསྐུལ་བ།

Cའགྲན་རྩོད་ཀྱི་འཇིགས་པ་ལས་བརྒལ་ཏེ་རིག་གཞུང་དར་སྤེལ་གཏང་རྒྱུར་བསྐུལ་བ།

D དུས་ཀྱི་འཕོ་འགྱུར་དང་བསྟུན་ནས་སྲོལ་རྒྱུན་རིག་གནས་ཁོ་ན་དར་སྤེལ་གཏོང་རྒྱུར་བསྐུལ་བ།

**གཉིས་པ། སྟོང་འཇུག་བྱ་རྒྱུ། སྐར་**11×1＝11

༡༽《དཔྱིད་ཀྱི་བདག་མོ་ལྷ་ལས་བབས་པ》ཞེས་པའི་སློབ་ཚན་དེའི་རྩོམ་པ་པོ་ནི་ དང་།

རྣམ་པའི་ཆ་ནས་ སྙན་རྩོམ་གྱི་ཁོངས་སུ་གཏོགས།

༢ ༽ ནེ་ལེར་བགྲོ་བའི་གཏམ་ལས། ཁྱོད་ལ་གདོས་སུ་ལྕི་བ་སྒྲོ་ཐུལ་ལྭ་བ།། ཞེས་སྒྲོ་ཐུལ་ལྭ་བའི་མཚོན་དོན་ ཡིན།

༣ ༽《དགུ་ཆུའི་གླུ་དབྱངས》ཞེས་པའི་སློབ་ཚན་དེའི་རྩོམ་སྟངས་ ཡིན་པ་དང་།

དེར་རྩོམ་པ་པོས་ མཚོན་བྱེད་དུ་དྲངས་ནས་དགུ་ཆུའི་འགྲམ་རྒྱུད་དུ་འཚོ་བའི་ ཀྱི་ལོ་རྒྱུས་ཀྱི་འཕེལ་གྲིབ་དང་དར་རྒུད་ལ་ཕྱིར་རྟོག་བྱས་ཡོད།

༤ ༽ སྐལ་ལྡན་རྗེས་སུ་འཛིན་པའི་རིག་པ་གཉིས་ནི་ དང་ ཡིན།

༥ ༽ རིག་གནས་ཆུང་བ་ལྔ་ལས་སྐར་རྩིས་ཕུད་པའི་གཞན་བཞི་པོ་ ཁོངས་སུ་གཏོགས།

༦ ༽ བོད་ཀྱི་ཡི་གེའི་རྟགས་ཀྱི་དབྱེ་བ་ དང་ ཡིན།

**གསུམ་པ། དྲི་བར་ལན་འདེབས་དགོས།**  3×3=9

༡ ༽ ཅི་འདྲ་ཞིག་ལ་ཚིག་ལྷུག་སྙན་ངག་ཟེར། དེའི་རྩོམ་སྟངས་ལ་ཁྱད་ཆོས་གང་དག་ཡོད།

༢ ༽ སློབ་ཚན་དེར་ནེ་ལེ་ལ་སྒོམ་ཆེན་ཟེར་དགོས་དོན་ཅི་ཡིན། དེས་དོན་གང་ཞིག་མཚོན་ནུས།

༣ ༽ བོད་ཀྱི་རིག་གནས་ཆུང་བ་ལྔའི་བྱེད་ལས་སམ་ཕན་ཡོན་བྲིས་དང་།

**བཞི་པ། ལྟ་ཀློག་དབྱེ་ཞིབ་སྐོར། བསྡོམས་སྐར། 15**

**ལྟ་ཀློག་དབྱེ་ཞིབ་དང་པོ།**

**རྩྭལྗང་མྱུ་གུས་གོས་གསར་བཏེགས་ཤིང་ས་རྡོའི་གསེབ་ནས་འཛུལ་ཏེ་ལྷགས།།**

**དཀར་སེར་དམར་བའི་མེ་ཏོག་སྣ་ཚོགས་རྒྱན་ནི་བྱ་ཕྱིར་ཕན་ཚུན་རྩོད།།**

**གསར་སྐྱེས་ཤིང་གི་ལྕུག་ཕྲན་དག་གིས་ལན་བུ་དང་ནི་སྣ་ཚར་བྱས།།**

**འཇོལ་མོ་ལ་སོགས་བྱིའུ་རྣམས་ཀྱང་གླུ་གར་རྩེད་མོའི་དགའ་སྟོན་བགྱིད།།**

གོང་གི་ཚིགས་བཅད་བཀླགས་ནས་གཤམ་གྱི་དྲི་བ་༡**~༤**སྒྲུབ་དགོས།

༡ ༽ གོང་གི་ཚིགས་བཅད་འདི་ནི་སློབ་ཚན་གང་ལས་འདམས་པ་ཡིན། རྩོམ་པ་པོ་སུ་ཡིན། སྐར་2

༢ ༽ གོང་གི་ཚིགས་བཅད་འདིའི་ནང་སྙན་ངག་གི་རྒྱན་གང་ཞིག་སྤྱད་ཡོད། རྒྱན་དེའི་མཚན་ཉིད་བྲིས་དང་། སྐར་2

༣ ༽ གོང་གི་ཚིགས་བཅད་འདིའི་ནང་གི་རྟགས་ འཁོད་པའི་ཕྲད་ལ་དབྱེ་ཞིབ་བྱ་དགོས། སྐར་2

**ཏེ། གི ཀྱང་།**

༤ ༽ གོང་གི་ཚིགས་བཅད་འདིའི་བརྗོད་བྱ་གཙོ་བོ་ནི་﹙ ﹚ཡིན། སྐར་1

A འཇོལ་མ་ལ་སོགས་བྱིའུ་རྣམས་ཀྱི་གླུ་གར་རྩེད་འཇོར་རོལ་བ་ལ་བསྔགས་པ།

B དབྱར་དུས་རྩྭ་རྩི་ཤིང་མེ་ཏོག་སྣ་ཚོགས་སྐྱེས་པའི་རྣམ་པར་བསྔགས་པ།

C དཔྱིད་ཀ་ཤར་བ་ལ་བསྔགས་བརྗོད་བྱས་ཡོད།

**ལྟ་ཀློག་དབྱེ་ཞིབ་གཉིས་པ།**

**གང་གི་གསར་མཛད་སྔར་མེད་ཡི་གེ་ཡི་གྲུ་ཆེན།།**

**རྒྱ་བོད་ལོ་པཎ་ངག་གི་ཆུ་གཏེར་གྱི་ཀློང་དུ།།**

**ཡང་ཡང་བསྐྱོད་པས་ལྔ་རིག་དགོས་འདོད་ཀྱི་ནོར་བུ།།**

**གངས་རིའི་ལྗོངས་འདིར་སྤུངས་པ་སུ་ཞིག་གིས་གཞལ་ནུས།**

གོང་གི་ཚིགས་བཅད་བཀླགས་ནས་གཤམ་གྱི་དྲི་བ་༡**~༤**སྒྲུབ་དགོས།

༡ ༽ གོང་གི་ཚིགས་བཅད་ནང་གི་གང་གི་ཞེས་པ་ནི་གང་ལ་གོ སྐར་1

༢ ༽ གོང་གི་ཚིགས་བཅད་འདིའི་ནང་གི་དཔེ་དང་དཔེ་ཅན་སོ་སོར་ངོས་འཛིན་དགོས། སྐར་2

༣ ༽ གོང་གི་ཚིགས་བཅད་འདིའི་ནང་རྒྱན་གང་སྤྱད་ཡོད། རྒྱན་དེའི་གོ་དོན་ཤོད། སྐར་1

༤ ༽ གོང་གི་ཚིགས་བཅད་འདིའི་ནང་གི་གཞལ་གྱི་དུས་གསུམ་ཡང་དག་པ་ནི་﹙ ﹚ཡིན། སྐར་2

A གཞལ་བྱ། འཇལ་བྱེད། བཅལ་པ། འཇོལད་ཅིག

B གཞལ་བྱ། གཞལ་བྱེད། གཞལ་པ། གཞོལད་ཅིག

C གཞལ་བྱ། གཞལ་བྱེད། བཅལ་པ། འཇོལད་ཅ

༥ ༽ གོང་གི་ཚིགས་བཅད་འདིའི་ནང་ཅི་ཞིག་བསྟན་ཡོད། སྐར་2

**ལྔ་པ། འཚོལ་དཔྱད་རང་བཞིན། བསྡོམས་སྐར།5**

དེང་དུས་ཀྱི་སྤྱི་ཚོགས་འཕེལ་རིམ་མྱུར་བའི་དབང་གིས་གློག་ཀླད་དྲ་རྒྱ་སྤྱོད་སྒོ་ཆེ་བས།སྤྱི་ཚོགས་སྟེང་དྲ་ཁང་ཡང་མང་དུ་བྱུང་ཡོད་ལ། དེར་འཇུག་མཁན་ཡང་ཤིན་ཏུ་མང་། མཐོ་འབྲིང་སློབ་མ་དྲ་ཁང་དུ་འགྲོ་རྒྱུར་དགའ་བའི་སྣང་ཚུལ་དེར་དགེ་སྐྱོན་ཅི་ཡོད་མེདཐད་ལ། རང་ཉིད་ཀྱི་ལྟ་བ་གླེང་དང་།

དྲུག་པ། རྩོམ་ཡིག་འབྲི་རྒྱུ། སྐར་30

《ལམ་གྱི་ལེའུ》 ལས། ལམ་ནི་རྔུལ་ཆུས་བྲིས་པའི་སྙན་ངག་དང་འདྲ་བའི་ཚེ་སྲོག་ཡིན། དེ་བས་ཆེས་ཐོག་མ་ནས་སེམས་ཁོངས་ན་རྒས་རྒྱུ་མེད་པའི་རྨི་ལམ་དང་། ནམ་ཡང་ཕྱིན་མི་ཚར་བའི་རང་ཉིད་ཀྱི་ལམ་ཡོད། ལམ་ལ་སུན་སྣང་སྐྱེས་པ་ནི། རང་གི་ཚེ་སྲོག་དང་བརྩེ་དུང་ལ་བཤུ་གཞོག་བཏང་བ་ལས་གཞན་གང་ཡང་མིན། ལམ་གྱི་ང་ཚོ་དང་ཐག་རིང་དུ་བཀྱེད་ནས། ང་ཚོའི་སྙིང་སྟོབས་དང་དཔའ་ངར། ང་ཚོའི་བརྩེ་དུང་དང་བདེན་པ་ལ་རྒྱང་ལྟའམ། རྒྱུས་ལོན་བྱེད་ཀྱིན་ཡོད་པས། ང་ཚོ་ཐག་རིང་གི་ལམ་ཆེན་ལ་ཧད་ནས། རང་གི་སྤོབས་པ་དང་རེ་སྨོན་བསྐྱུར་མི་རུང་། ཞེས་གསུངས།

གོང་གི་ཚིག་ལྷུག་སྙན་ངག་ལ་ཡང་ཡང་བཀླགས་རྗེས་དེའི་ནང་དོན་ལ་གོ་བ་བླངས་ནས་རང་ཉིད་ཀྱི་མི་ཚེའི་ལམ་བུའམ་ཕུགས་འདུན་དང་འབྲེལ་བའི་རྩོམ་ཡིག་ཅིག་བྲིས་དང་།

རྩོམ་འབྲིའི་རེ་བ།

༡གོང་འཁོད་དཔྱད་གཞི་གཞིགས་ནས་རྩོམ་བྱང་རང་ཉིད་ཀྱིས་འདེམ་དགོས།﹙བརྗོད་བྱ་དཔྱད་གཞིའི་ནང་དོན་ལས་འརྒལ་མི་ཆོག﹚

༢ རྩོམ་ལུས་སྒྲུང་གཏམ་དང་འཁྲབ་གཞུང་ཕུད་གཞན་གང་སྤྱད་ཀྱང་ཆོག

༣ བརྗོད་དོན་ཡང་དག་ལ་ཁ་གསལ་བ། རྗོད་བྱེད་ལ་འཁྲུལ་བ་མེད་པ། སྒྲིག་གཞི་ཚགས་དམ་པ་བཅས་དགོས།

༤ རྩོམ་ཡིག་ནང་མི་དང་ས་ཆ། སློབ་གྲྭ་སོགས་ཀྱི་མིང་ཐོན་ཚེ་ངེས་པར་དུ་རྟགས་༞༞ འདིས་མཚོན་དགོས།

༥ ཡིག་འབྲུ་༨༠༠ཡན་དགོས།